# Mascaràs

Mascaràs$^,$$^,$$^,$ (Mascaras en francés) qu'ei ua comuna occitana de Gasconha situada dens lo departament de Gers e la region d'Occitània, ancianament de Mieidia-Pirenèus.

## Geografia

Comuna de Gasconha situada en Astarac a 10 de km au nòrd-est de Marciac.

### Perimètre deu territòri

Comunas confrontantas de Mascaràs :
| Armons e lo Cau | | Bassoas |
| Siurac e Florés | | |
| | L'Agroet | |

## Toponimia

Que cau logicament estudiar amassa lo Mascaràs de Gers, Mascarans e Haron de Bearn, Mascarans deus Hauts Pirenèus, Mascarvila de Lauragués e Mascarens (comuna de Lautrèc, Tarn). Dauzat e Rostaing qu'explican los tres Mascarà(n)s per un nom germanic d'òme, Mascarius (latinizacion), devath la fòrma Mascaranis, genitiu de la declinason femenina franca. La medisha explica que vau per Mascarvila, dab l'apondi deu resultat de villa, « grana proprietat ». Qu'es logic : la finala vila a la fin deu nom e pas au començament qu'es sovent associada a la colonizacion franca e Mascar qu'a plan de rasons d'estar un nom germanic.
Per Mascarens, dab lo sufixe -ingos, Ernèst Negre que precisa Mascar es un nom gallés d'òme, que los germans adoptèn; en efècte, Negre, çò precisan Grosclaude e Le Nail, qu'avèva mostrat dens sa Toponymie du canton de Rabastens, Mascarus èra dens ua inscripcion latina de 55, çò qui empacha de l'interpretar com germanic; Mascarus que seré gallic e Ernèst Negre qu'escriu Mascar(us) auré probablament lo sens de « negre » [suposicion benlhèu explicada peu vèrbe occitan mascarar]. Xavier Delamarre coneish pas Mascaros, mès sonque Mascios. Miquèu Grosclaude qu'explica los Mascarà(n)s deus Pirenèus Atlantics e Hauts per un nom d'òme Mascarus; las fòrmas dab doble -aa que serén la marca d'ua n e d'un plurau, -anos o -anas (observacion de Jacques Boisgontier). Los Mascarà(n)s que serén benlhèu *mascaranas (villas), « las proprietats de Mascarus »$^,$ (o las tèrras ?). Peus vilatges biarnés e bigordan, Grosclaude qu'accèpta l'explicacion de Boisgontier (meilèu ua fòrma femenina), mès [encoratjat per las fòrmas ancianas] que causeish la grafia masculina Mascarans. Dens la Toponymie générale de la France, Negre qu'interprèta Mascaràs com lo resultat deu nom germanic de persona Mascaranus sufixat en -as; que precisa en gascon -anas mia en -aas.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Jacques Gaye | divèrs esquèrra | retirat d'agricultor |
| març de 2001 | 2008 | Louis Sembres | | |
| | 2008 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna qu'èra deu canton de Montesquiu ; qu'es adara deu canton de Pardiac-Ribèra Baisha (burèu centralizator : Plasença).

## Demografia

modificar « persona »  v · d · m 
Evolucion demografica Populacion comunala actuala (2013): 64, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 244 | 223 | 264 | 252 | 300 | | 283 | 301 | 232 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 282 | 228 | 202 | 192 | 164 | 176 | 173 | 172 | 153 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 139 | 125 | 116 | 90 | 93 | 95 | 84 | 92 | 72 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 55 | 57 | 64 | 72 | 61 | 52 | 58 | 59 | 60 61 |
| 2009 | 2010 |
| 61 62 | 61 61 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 64 abitants e la densitat qu'èra de 10,76 ab/km².

## Véser tanben

* Comunas de Gers

## Ligams extèrnes

* Mascaràs suu site de l'Insee
* Comunautat de comunas Còr d'Astarac en Gasconha"

## Nòtas e referéncias

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Mascaràs».
* ↑ «Grafia d'après la mapa de las comunas de Gers en gascon». del siti oficial del departament de Gers. (fr)
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 440
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 183
* ↑ Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 52
* ↑ Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000, http://www.archivesenligne65.fr/article.php?laref=1125&titre=mascaras
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 192
* ↑ Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000, http://www.archivesenligne65.fr/article.php?laref=1125&titre=mascaras
* ↑ Michel Grosclaude, Dictionnaire toponymique des communes du Béarn, Escòla Gaston Febus, 1991, p. 105-106
* ↑ Ernest Nègre, Toponymie générale de la France, 1990-98, vol. II, p. 878, par. 15450
* Portau de Gasconha